• A Acuileia, la dlijia uma dl raiun alpin  intìer, él da amiré n funz a mosaich de plü de 700 m2 dl 4. secul - al é forsc le plü bel documënt artistich dla perioda paleocristiana indöt.  • Müstair (mâ n km ia delà dl confin Südtirol/Grijuns) à cun le convënt dles beneditines y süa dlijia (romanica cun injuntes gotiches) n documënt dla storia dlert che fej pert dl patrimone cultural mondial dla UNESCO.Fat sö é le convënt gnü incër l800 desche Monasterium Tuberis. Tla dlijia dl convënt, öna dles püces cun trëi absides, pòn amiré le majer zitlus de  pitöres afrescades dla pröma eté medievala.  • Tla dlijia de Zillis (a süd dla Via Mala) pòn odëi le sofit de dlijia depënt plü vedl dlEuropa: 153 tofles de lëgn dl 1130 za.  • A Cividât él na necropolis celtica dl 400 d. C. za.  • Dl 760 za. é la picia dlijia longobarda a Cividât.  • Tla picia cité de Glemone imprescionëia le dom: al é un di plü bi ejëmpli de architetöra gotica a süd dles Alpes.